ΓΡΑΠΤΗ ΕΡΩΤΗΣΗ E-2962/01

υποβολή: Erik Meijer (GUE/NGL) προς την Επιτροπή

(25 Οκτωβρίου 2001)

Θέμα: Κάλυψη των αυξανόμενων ασφαλίστρων στις τιμολογήσεις των αεροπορικών συγκοινωνιών

1. Μπορεί να επιβεβαιώσει η Επιτροπή ότι το ποσοστό κέρδους των αεροπορικών εταιρειών, σε σύγκριση με άλλους μεγάλους σύγχρονους επιχειρησιακούς τομείς, είναι ήδη εδώ και πολλά χρόνια περιέργως χαμηλό παρά το γεγονός ότι οι αεροπορικές συγκοινωνίες αντιθέτως προς άλλεςπηρεσίες μεταφορών μπορούν να επωφελούνται από φορολογική απαλλαγή, βάσει παλαιών διεθνών συμφωνιών·

2. Είναι άραγε αυτό το χαμηλό περιθώριο κέρδους ο σημαντικότερος λόγος για το σχηματισμό ανεπαρκών επιχειρησιακών αποθεμάτων προς αντιμετώπιση των κινδύνων, με αποτέλεσμα οι οικονομικές αντιξοότητες στις αεροπορικές συγκοινωνίες να οδηγούν, περισσότερο απ' ότι σε άλλους επιχειρησιακούς τομείς, στην δημιουργία σχεδίων για τη μείωση του αριθμού του προσωπικού καθώς και σε αιτήσεις επιδοτήσεως ή στην κάλυψη εκ μέρους των αρχών των επιχειρησιακών κινδύνων οι οποίοι μπορούν να καλυφθούν δύσκολα ή μόνον έναντι πολύψηλού κόστους·

3. Δημιουργείται άραγε αυτό το χαμηλό περιθώριο κέρδους λόγω του ότι όλες οι αεροπορικές εταιρείες ανταγωνίζονται σκληρά μεταξύ τους προκειμένου να αυξήσουν το μερίδιό τους στην αγορά, τόσο έναντι τωνπολοίπων, όσον και έναντι των σιδηροδρόμων, των λεωφορείων ή των οχηματαγωγών πλοίων και είναι άραγε αυτός ο λόγος που τα τιμολόγια έχουν μειωθεί πολύ περισσότερο απ' ότι δικαιολογείται από γενική επιχειρησιο-οικονομική άποψη·

4. Ποιά ποσά και ποιό ποσοστό θα πρέπει να πληρώνει επιπλέον ένας μέσος επιβάτης ανά πτήση προκειμένου να δοθεί η δυνατότητα στις αεροπορικές εταιρείες να μπορούν οι ίδιες να αναλαμβάνουν την αναμενόμενη αύξηση των εισφορών για τους ασφαλιζόμενους κινδύνους·

5. Σε ποιά τάξη μεγέθους ποσού και ποσοστού πρέπει να ανέρχεται η αύξηση της τιμής της πτήσεως που εννοείται στο ερώτημα 4, για να μπορούν να καλυφθούν επαρκώς οι κίνδυνοι μεγάλων ζημιών για τρίτους οι οποίοι αυτή τη στιγμή δεν μπορούν να ασφαλισθούν·

6. Ποιό γεγονός παρακωλύει την προς κάλυψη του κόστους αύξηση των τιμολογίων στις αεροπορικές εταιρείες ήτοι, μεταξύ άλλων, την έγκαιρη αναπροσαρμογή τους προς το αναμενόμενο κατά το 2002 ύψος της αυξήσεως των ασφαλίστρων, ούτως ώστε η Ευρωπαϊκή Ένωση ή τα κράτη μέλη να μην χρειάζονται να αναλάβουν τοψηλό κόστος ή την κάλυψη των ενδεχόμενων κινδύνων·

7. Πώς σκέπτεται να άρει η Επιτροπή τα ενδεχόμενα κωλύματα για την κάλυψη της ανόδου των τιμών στην αεροπορία προκειμένου η διατήρηση εθνικών αεροπορικών γραμμών στα κράτη μέλη να μην επιβαρύνει περαιτέρω τους φορολογούμενους ή να μην ασκεί ακόμη μεγαλύτερη πίεση στο δημοσιονομικό χώρο των κρατών μελών·

Απάντηση της κας de Palacio εξ ονόματος της Επιτροπής

(19 Δεκεμβρίου 2001)

1. Σε γενικές γραμμές, τα περιθώρια κέρδους των αεροπορικών εταιρειών διατηρήθηκαν χαμηλά σε σύγκριση με πολλές άλλες εταιρείες παροχήςπηρεσιών, το ίδιο δε και η απόσβεση των κεφαλαίων τους, αν και αυτό δεν συμβαίνει σε όλες γενικά τις εταιρείες του κλάδου. Οι αερομεταφορείς με χαμηλό κόστος λειτουργίας που τώρα επεκτείνονται στην Ευρώπη μετά από την απελευθέρωση των αγορών, επιτυγχάνουν πολύψηλότερα περιθώρια κέρδους από ό,τι οι παραδοσιακοί ανταγωνιστές τους.

2. Πολλές αεροπορικές εταιρείες προγραμμάτιζαν ήδη να περιορίσουν βαθμιαία το κόστος τους και το δυναμικό τους, πριν από τις τρομοκρατικές επιθέσεις της 11ης Σεπτεμβρίου 2001. Η πρόσθετη μειωμένη ζήτηση που προκλήθηκε από τις επιθέσειςποχρέωσε τις αεροπορικές εταιρείες να θέσουν τα εν λόγω μέτρα σε εφαρμογή γρηγορότερα από ό,τι προγραμματίζονταν και να προβούν σε παραπέρα περιορισμούς. Η παρέμβαση των κυβερνήσεων σε θέματα ασφάλισης των αεροπορικών μεταφορών περιορίζεται στην κάλυψη μόνο των κινδύνων πολέμου και τρομοκρατικών πράξεων προς τρίτους. Η αγορά των ιδιωτικών ασφαλιστικών εταιρειών σήμερα παρουσιάζεται ανίκανη να προσφέρει πλήρη κάλυψη των εν λόγω κινδύνων, λόγω των πολυ εκτεταμένων ζημιών που σημειώθηκαν στις Ηνωμένες Πολιτείες. Οι κυβερνήσεις των κρατών μελών προσφέρουν μια τέτοια κάλυψη μέχρις ότου συνέλθουν οι αγορές, με την επιφύλαξη της συμμόρφωσής τους με τους κανόνες που αφορούν τις κρατικές ενισχύσεις.

3. Πράγματι, σημειώνεται σημαντικός ανταγωνισμός σε πολλές πτήσεις μέσα στην Κοινότητα, πράγμα που οδηγεί συχνά σε προσφορά πολύ φθηνών εισιτηρίων. Ωστόσο,πάρχει μικρή σχέση μεταξύ προσφοράς φθηνών εισιτηρίων και οικονομικής αδυναμίας των αεροπορικών εταιρειών. Αερομεταφορείς με φθηνά εισιτήρια είναι σήμερα μεταξύ των πιο κερδοφόρων του κλάδου, ορισμένοι δε από τους πιο ισχυρούς στην Ευρώπη λειτουργούν ήδη στις πιο ανταγωνιστικές αγορές.

4. Αεροπορικές εταιρείες λαμβάνουνπόψη τους τις άμεσες αυξήσεις του ασφαλιστικού κόστους για κινδύνους που καλύπτονται ακόμη από τις ιδιωτικές ασφαλιστικές εταιρείες, επιβάλλοντας πρόσθετα τέλη, αυξάνοντας τις τιμές των εισιτηρίων ή ενσωματώνοντας το επιπλέον κόστος. Από τη στιγμή που η αγορά ιδιωτικών ασφαλίσεων αρχίσει να λειτουργεί πιο εύρυθμα, τα ασφάλιστρα μπορεί να αλλάξουν και να χρειαστούν διευθετήσεις στις τιμές των εισιτηρίων.

5. Για τους τρίτους, οι κίνδυνοι από πόλεμο και τρομοκρατία που οι ιδιωτικές εταιρείες δεν είναι σε θέση να καλύψουν, συμφωνήθηκαν κοινοτικές οδηγίες που ζητούν από τα κράτη μέλη να χρεώνουν 0,85 $ ανά επιβάτη για να επιτευχθεί πάλι το επίπεδο που εισπράττονταν από τις αεροπορικές εταιρείες πριν από τις 11 Σεπτεμβρίου 2001. Τα ασφάλιστρα αυτά προστίθενται σε όλα τα άλλα που ενδεχομένως καταβάλλονται στους ιδιωτικούς ασφαλιστές για ταπόλοιπα της κάλυψης των εταιρειών.

6.-7. Τίποτα δεν εμποδίζει τις αεροπορικές εταιρείες να καθορίσουν τα τιμολόγιά τους στα επίπεδα που επιθυμούν, να τα αυξήσουν ή να τα μειώσουν. Η Επιτροπή θα συνεχίσει να μεριμνά ώστε ο τομέας των αεροπορικών μεταφορών να λειτουργήσει σωστά και τα κράτη μέλη να συμμορφωθούν με τους ισχύοντες κανονισμούς σε θέματα κρατικών ενισχύσεων.